ตื่น LINE โชว์ Follow รู้ทันทีกดติดตามใครบ้าง เผยวิธีปิด ง่ายๆ ไม่กี่ขั้นตอน
Line (ไลน์) แจงหลังโซเชียลตื่นเผยข้อมูลส่วนตัว แนะขั้นตอนง่ายๆ วิธีปิดการแสดงข้อมูลการติดตาม ไม่ให้คนรู้ว่าไป Follow กรุ๊ป หรือ แอคเคาต์ใดอยู่บ้างจากกรณี โลกโซเชียลมีการแชร์ข้อความที่ระบุว่าจากการติดตามการอัปเดต ของแอปพลิเคชัน Line ว่า ทาง Line เปิดเผยข้อมูลการติดตาม Official Line โดยผู้ที่เห็นไลน์ของเรา สามารถที่จะกดดู Profile และทำให้ทราบว่า เราเข้ากลุ่มทางการของไลน์ (Line Official) ใดบ้าง ไม่แน่ใจว่าเหตุใด Line จึงเปิดฟังก์ชันนี้ ทำให้ผู้ใช้บางรายที่ผูกบัญชีไลน์กับธนาคาร หรือธุรกรรมอื่นๆ อาจจะมีความสุ่มเสี่ยงซึ่งจากการสอบถาม นายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม (ดีอีเอส) ทราบว่า ไม่ทราบรายละเอียดดังกล่าว ขอเวลาสอบถามทางผู้บริหารไลน์ ประเทศไทย แต่จากการตรวจสอบเบื้องต้น ไลน์ แชต ส่วนตัว ยังคงเป็นความลับ มีความเป็นส่วนตัวเช่นเดิม ไม่มีการละเมิดความเป็นส่วนตัว รวมถึงการตั้งกลุ่มไลน์ด้วย ยกเว้นไลน์ เพื่อธุรกิจ หรือ Line Official ที่สามารถดูได้ว่า บุคคลนั้นติดตามใครต่อมา LINE (ไลน์) ประเทศไทย ได้ชี้แจงเกี่ยวกับการเปิด แสดงข้อมูลการติดตาม (Following) บนแอปฯ LINE ว่า ความตั้งใจในการเปิดให้บริการฟีเจอร์ดังกล่าว เพื่ออำนวยความสะดวกให้แก่ผู้ใช้งาน สามารถเช็กจำนวน และรายการบัญชี LINE Official Account และแอคเคาต์ของบุคคลที่ผู้ใช้งานได้เข้าไปกดติดตามไว้ได้ง่ายยิ่งขึ้น รวมถึงสามารถเปิดเผยรายการบัญชีที่ติดตาม เพื่อเป็นการแนะนำแก่ผู้ที่มีความสนใจตรงกันให้ติดตามด้วยได้ทั้งนี้ ฟีเจอร์ดังกล่าว จะแสดงจำนวนและรายชื่อ LINE Official Account และผู้ที่ผู้ใช้งานได้กดติดตามเท่านั้น ซึ่งการกดติดตามไม่เกี่ยวข้องหรือสัมพันธ์กับการเพิ่มเพื่อน และการส่งแชตแต่อย่างใด รวมถึงไม่แสดงรายชื่อเพื่อน หรือกรุ๊ปต่างๆ ที่ผู้ใช้มีอยู่ในแอคเคาต์ LINEอย่างไรก็ตาม LINE ประเทศไทย ต้องขออภัยเป็นอย่างสูงที่ดำเนินการสื่อสารและชี้แจงเกี่ยวกับการเปิดใช้ฟีเจอร์ดังกล่าวนี้แก่ผู้ใช้งานล่าช้า จนทำให้เกิดความกังวลใจ และไม่สบายใจแก่ผู้ใช้งานจำนวนมาก และขอน้อมรับคำติเตียนทั้งหมดนี้ไปดำเนินการแก้ไขอย่างเร่งด่วนในระหว่างนี้ ผู้ใช้งานสามารถเลือก อนุญาต หรือไม่อนุญาต ให้คนอื่นมากดติดตาม รวมถึง เลือกเปิด ปิด การแสดงข้อมูลการติดตามดังกล่าวได้ วิธีง่ายๆ คือ
Line (ไลน์) แจงหลังโซเชียลตื่น เผยข้อมูลส่วนตัว แนะขั้นตอนง่ายๆ วิธีปิดการแสดงข้อมูลการติดตาม ไม่ให้คนรู้ว่าไป Follow กรุ๊ป หรือ แอคเคาต์ใดอยู่บ้าง 
ไลน์,LINE,ไลน์เปิดเผยข้อมูล,ปิด follow,วิธีปิด following line,วิธีปิดติดตามในไลน์,ข่าวทั่วไป